CELEX: 31990D0112
Language: el
Date: 1990-02-19 00:00:00
Title: 90/112/ΕΟΚ: Απόφαση της Επιτροπής της 19ης Φεβρουαρίου 1990 για την τροποποίηση της απόφασης 88/324/ΕΟΚ που καθορίζει τις τροποποιήσεις που πρέπει να επέλθουν όσον αφορά τα γεώμηλα στα μέτρα που έλαβε η Δανία προκειμένου να προστατευθεί από την εισαγωγή του cοrynebacterium sepedonicum στο έδαφός της (Το κείμενο στην δανική γλώσσα είναι το μόνο αυθεντικό)

Avis juridique important

|

31990D0112

90/112/ΕΟΚ: Απόφαση της Επιτροπής της 19ης Φεβρουαρίου 1990 για την τροποποίηση της απόφασης 88/324/ΕΟΚ που καθορίζει τις τροποποιήσεις που πρέπει να επέλθουν όσον αφορά τα γεώμηλα στα μέτρα που έλαβε η Δανία προκειμένου να προστατευθεί από την εισαγωγή του cοrynebacterium sepedonicum στο έδαφός της (Το κείμενο στην δανική γλώσσα είναι το μόνο αυθεντικό)  

Επίσημη Εφημερίδα αριθ. L 067 της 15/03/1990 σ. 0049 - 0050

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Φεβρουαρίου 1990  για την τροποποίηση της απόφασης 88/324/ΕΟΚ που καθορίζει τις τροποποιήσεις που πρέπει να επέλθουν όσον αφορά τα γεώμηλα στα μέτρα που έλαβε η Δανία προκειμένου να προστατευθεί από την εισαγωγή του corynebacterium sepedonicum στο έδαφός της  (Το κείμενο στην δανική γλώσσα είναι το μόνο αυθεντικό)  (90/112/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 80/665/ΕΟΚ του Συμβουλίου της 24ης Ιουνίου 1980 περί της καταπολέμησης της κορυνοβακτηρίωσης των γεωμήλων (1), και ιδίως το άρθρο 9 παράγραφος 2,  την ανακοίνωση της Δανίας της 15ης Νοεμβρίου 1985,  Εκτιμώντας:  ότι η Δανία έχει θέσει σε εφαρμογή πρόγραμμα για την εξάλειψη του corynebacterium sepedonicum, του παράγοντα που προκαλεί κορυνοβακτηρίωση στα γεώμηλα, ο οποίος απαντάται στη Δανία·  ότι, στο πλαίσιο του προγράμματος αυτού, η Δανία εξέδωσε στις 28 Σεπτεμβρίου 1984 το Landbrugsministeriets bekendtgorelse nr. 499 om laeggekartofler (διάταγμα αριθ. 499 του υπουργείου γεωργίας σχετικά με τους σπόρους γεωμήλων) το οποίο αντικαταστάθηκε στις 11 Δεκεμβρίου 1987 από το landbrugsministeriets bekendtgorelse nr. 795 laeggekartofler (διάταγμα αριθ. 795 του υπουργείου γεωργίας σχετικά με τους σπόρους γεωμήλων), στις 29 Αυγούστου 1985 το landbrugsministeriets bekendtgorelse nr. 395 om monsumkartofler (διάταγμα αριθ. 395 του υπουργείου γεωργίας σχετικά με τα γεώμηλα που προορίζονται για κατανάλωση) και στις 11 Δεκεμβρίου 1987 landbrugsministeriets bekendtgorelse nr. 820 om indforsel og vdforsel af planter m.m. (διάταγμα αριθ. 820 του υπουργείου γεωργίας σχετικά με τις εισαγωγές και εξαγωγές γεωμήλων κ.λπ.) το οποίο αποτέλεσε συμπλήρωμα των προηγούμενων διαταγμάτων·  ότι οι διατάξεις αυτές ορίζουν κυρίως ότι τα γεώμηλα που εισάγονται στη Δανία, εξαιρουμένων των γεωμήλων προς κατανάλωση, που εισάγονται από τις 15 Απριλίου μέχρι τις 30 Ιουνίου του έτους παραγωγής, πρέπει:  - να έχουν παραχθεί απευθείας από πολλαπλασιαστικό υλικό καταγόμενο από υγιή μεριστώματα γεωμήλων,  και  - κατά την παραγωγή, τη συγκομιδή, την αποθήκευση, τη διαλογή ή τη μεταφορά να μην έχουν έλθει σε επαφή με κονδύλους που κατάγονται από αλλού·  ότι, σύμφωνα με τα διατάγματα αυτά, δεν είναι πλέον δυνατόν να εισάγονται στη Δανία γεώμηλα από άλλα κράτη μέλη αν δεν ανταποκρίνονται στις προαναφερθείσες απαιτήσεις·  ότι, κατά τη Δανία, η λήψη αυτών των μέτρων δικαιολογείται διότι είναι αναγκαίο να εξασφαλιστεί ότι η αποτελεσματικότητα του προγράμματός της για την εξάλειψη της εν λόγω ασθένειας δεν κινδυνεύει από ενδεχόμενες επαναμολύνσεις της παραγωγής των γεωμήλων λόγω επαφής με γεώμηλα αβέβαιης προέλευσης όσον αφορά τις υγειονομικές προδιαγραφές·  ότι, με την απόφαση 88/324/ΕΟΚ της Επιτροπής (2), ζητήθηκε από τη Δανία να τροποποιήσει τα διατάγματα της 29ης Αυγούστου 1985 και της 11ης Δεκεμβρίου 1987·  ότι στην εν λόγω απόφαση ορίζεται πως είναι σκόπιμο να επιτραπεί στη Δανία να απαιτεί για περιορισμένο χρονικό διάστημα ορισμένα πρόσθετα μέτρα διασφάλισης, δεδομένου ότι δεν είχε ακόμη ολοκληρωθεί η τεχνική εξέταση που ήταν αναγκαία για να εκτιμηθεί η αιτιολογία που προέβαλε η Δανία ·  ότι, συγκεκριμένα, δεν επαρκούσαν οι πληροφορίες για να εκτιμηθεί εάν εχδεχομένως τίθεται σε κίνδυνο η αποτελεσματικότητα του δανικού προγράμματος εξάλειψης της κορυνοβακτηρίωσης από σπόρους γεωμήλων που προέρχονται από μέρη της Κοινότητας όπου δεν έχουν γίνει γνωστά κρούσματα corynebacterium sepedonicum και τα οποία έχουν επίσημα πιστοποιηθεί σύμφωνα με την οδηγία 66/403/ΕΟΚ του Συμβουλίου (3), όπως τροποποιήθηκε τελευταία από την οδηγία 89/366/ΕΟΚ (4) ·  ότι δεν είναι ακόμα δυνατόν να εκτιμηθεί ο κίνδυνος αυτός όπως εξάλλου και οι κίνδυνοι που προέρχονται από τα γεώμηλα προς κατανάλωση·  ότι η περίοδος κατά την οποία μπορεί να επιτραπεί στη Δανία να απαιτεί ορισμένα μέτρα διασφάλισης τόσο για τους σπόρους γεωμήλων και και για τα γεώμηλα προς κατανάλωση πρέπει να παραταθεί·  ότι, μετά τη λήξη της ανωτέρω περιορισμένης χρονικής περιόδου, θα επανεξετασθεί το ενδεχόμενο λήψης μέτρων διασφάλισης με στόχο τον καθορισμό ενιαίων προδιαγραφών και κανόνων κατά της εισόδου ή της εξάπλωσης του corynebacterium sepedonicum εφαρμόσιμων σε όλα τα κράτη μέλη·  ότι η απόφαση αυτή δεν προδικάζει μέτρα που θα μπορούσαν να αποφασισθούν μετά από τη συνεχιζόμενη τεχνική εξέταση των δανικών μέτρων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 1 παράγραφος 2 της απόφασης 88/324/ΕΟΚ,  η ημερομηνία «30 Ιουνίου 1989» αντικαθίσταται από την ημερομηνία « 30 Ιουνίου 1991».  Άρθρο 2  Η παρούσα απόφαση απευθύνεται στο Βασίλειο της Δανίας.  Βρυξέλλες, 19 Φεβρουαρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 180 της 14. 7. 1980, σ. 30.  (2) ΕΕ αριθ. L 147 της 14. 6. 1988, σ. 84.  (3) ΕΕ αριθ. 125 της 11. 7. 1966, σ. 2320/66.  (4) ΕΕ αριθ. L 159 της 10. 6. 1989, σ. 59.